Vyškovský jazykový ostrov

Vyškovský jazykový ostrov () (iné názvy: vyškovský jazykový ostrovček) bol nemecký jazykový ostrov v Česku, ktorý sa nachádzal asi 7 kilometrov juhozápadným smerom od okresného mesta Vyškov a  východne od Brna na Morave. Ležal pri cisárskej ceste, ktorá vedie z Olomouca do Brna. Bol vôbec najmenšou po nemecky hovoriacou komunitou bývalého Česko-Slovenska. Do roku 1910 bolo nemecké osídlenie kompaktné a majoritné. Po založení ČSR sa začal zvyšovať podiel českých obyvateľov na obyvateľstve.

Vyškovskí Nemci počas druhej svetovej vojny súhlasili so zámermi vyhladiť Židov a väčšinu Slovanov, ktorých nebude možné germanizovať. Súhlasili aj s vysťahovaním českého obyvateľstva z neďalekých dedín na Vyškovsku a Drahanskej vrchovine, ktorý bol súčasťou plánov na rozkúskovanie českého jazykového územia - tzv. konečné riešenie českej otázky.

 Dejiny 
Predpokladá sa, že ostrov vznikol v druhej polovici 13. storočia následkom nemeckej kolonizácie. Ich osídľovanie inicioval olomoucký biskup Bruno zo Schauenburgu. Po tridsaťročnej vojne sem smeroval ďalší prúd kolonistov.

Po vzniku ČSR sa miestni nestotožnili s novým štátom. Nemecké hnutie v Brne, ktoré ovplyvňovalo činnosť Nemcov v jazykovom ostrovčeku, malo ostré nacionálne zameranie. Okolo časopisu Der Aufbruch (Prielom) sa sformovala skupina zástancov veľkonemeckého plánu zjednotenia Európy pod nemeckým vedením.

 Za Protektorátu 
Po 15. marci 1939, okupácii zvyšku Česka (), Nemci z jazykového ostrovčeka dávali najavo svoju radosť z okupácie a zániku Česko-Slovenska. Nemeckí občania v Komořanoch postavili slavobránu, vyzdobili domy nemeckými vlajkami s hákovými krížmi a nadšene vítali wehrmacht. Všetky nápisy v češtine a štátne znaky na verejných budovách a na českej škole boli odstránené a zničené.

Pod zámienkou rozširovania vojenského priestoru sa Nemci snažili rozkúskovať a rozdeliť české jazykové oblasti a vytvoriť súvislé nemecké pásmo od Brna cez Vyškov až k Olomoucu. Ríšsky protektor von Neurath už 5. septembra 1940 vydal výnos o sťahovaní 33 obcí na Vyškovsku a Drahanskej vysočine. Bolo to súčasťou plánu využiť využiť jestvujúce jazykové ostrovy, ktoré tvorili kostru pásov osídlenia, ktoré malo podľa nemeckých plánov rozdeliť české osídlenie. Tak aj vyškovský jazykový ostrov sa mal stať súčasťou pásu od Brno až k Olomoucu (de facto od Rakúska až do Sliezska). Súčasne dochádzalo ku germanizácii Vyškova.

 Delenie 
Vyškovský jazykový ostrov tvorilo sedem obcí a jedna osada.

Delil sa na tzv. horný, ktorý tvorili obce Rostěnice (Rosternitz), Zvonovice (Swonowitz) – dnes spoločná obec Rostěnice-Zvonovice, Hlubočany (Hobitschau), Lysovice (Lissowitz), Kučerov (Kutscherau) a osada s 36 súpisnými číslami Terešov (Thereschau), miestna časť Hlubočan. V hornej časti tvorili Nemci 70 až 90 %.

Dolný ostrovček tvorili obce Komořany (Gundrum) a Čechyně (Tschechen), dnes časť Rousínova, ktoré boli od dedín hornej časti ostrova oddelené rýdzo českými dedinami Podbřežice, Tučapy a Dražovice. V dolnej časti tvorili Nemci 40 až 60 %.

 Demografia  
V období od roku 1880 do roku 1930 narástol počet obyvateľov ostrovčeka o 776 osôb (23,9 %) z 3 247 obyvateľov na 4 023. Počet Nemcov v rovnakom období stúpol o 284 osôb, teda o 11 %. kým české etnikum stúplo o 480 osôb (o 89 %). Česi v roku 1930 (posledné česko-slovenské sčítanie) tvorili 25,5 % všetkých obyvateľov. V roku 1930 bola vo všetkých obciach, s výnimkou Čechyně (tu klesol počet Nemcov tak rapídne, že v roku 1930 tvorili len 31 %), nemecká majorita.

Počas druhej svetovej vojny padlo alebo bolo nezvestných 210 miestnych Nemcov, pri náletoch a samovraždách zahynulo 59 miestnych Nemcov.

 Rostěnice 
 Rok  Rozloha  Počet domov  Počet obyvateľov  Česi  Nemci  Ostatní 1880  –  90  402  21  381  0 1900  474  96  421  4  417  0   1921  474   107  449  15  433  1   1930  474   118  445  25  420  0

 Zvonovice 
 Rok  Rozloha  Počet domov  Počet obyvateľov  Česi  Nemci  Ostatní 1880  –  53  262  13  248  1 1900  289  58  269  5  264  0   1921  289   61  275  12  263  0   1930  289   69  278  17  261  0

 Hlubočany, Terešov 
 Rok  Rozloha  Počet domov  Počet obyvateľov  Česi  Nemci  Ostatní 1880  –  128  600  104  496  0 1900  787  145  701  67  634  0   1910  787  151  773  56  717  0   1921  787  156  746  233  510  3   1930  787  173  748  233  514  1

 Kučerov 
 Rok  Rozloha  Počet domov  Počet obyvateľov  Česi  Nemci  Ostatní 1880  –  126  601  100  495  6 1900  881  142  698  51  642  5   1910  882  150  706  3  703  0   1921  882  153  736  61  673  2   1930  881  188  834  105  728  1

 Lysovice 
 Rok  Rozloha  Počet domov  Počet obyvateľov  Česi  Nemci  Ostatní 1880  –  81  397  18  379  0 1900  525  88  420  0  420  0   1910  525  96  438  33  405  0   1930  525  111  477  32  445  0

 Komořany 
 Rok  Rozloha  Počet domov  Počet obyvateľov  Česi  Nemci  Ostatní 1880  –  114  525  225  300  0 1900  588  118  499  68  431  0   1910  588  122  520  31  489  0   1921  588  123  541  255  286  0   1930  588  148  657  262  395  0

 Čechyně 
 Rok  Rozloha  Počet domov  Počet obyvateľov  Česi  Nemci  Ostatní 1880  –  89  460  61  399  0 1900  474  93  459  94  364  1   1910  474  97  518  66  450  2  1921  474  98  555  346  192  17   1930  474  122  584  348  219  17

 Referencie 

 Externé odkazy 
 Rigorózna práca Mgr. Martina Hanáčka: Příspěvek k historii německého jazykového ostrůvku na Vyškovsku v letech 1860 – 1946 a jeho didaktické využití 
 PhDr. Václav Šůstek, CSc. Historie zrady: Vyškovský německý jazykový ostrůvek 1918 – 1946, I. 

Kategória:Jazykové ostrovy
Kategória:Nemčina
Kategória:Čechy
Kategória:Morava
Kategória:Okres Vyškov